Document ID: 31991D0022

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Δεκεμβρίου 1990 για την τροποποίηση της απόφασης 80/862/ΕΟΚ περί παροχής αδείας στα κράτη μέλη να προβλέπουν παρεκκλίσεις από ορισμένες διατάξεις της οδηγίας 77/92/ΕΟΚ όσον αφορά το πολλαπλασιαστικό υλικό γεωμήλων ( 91/22/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στα κράτη μέλη οργανσμών επιβλαβών για τα φυτά ή τα φυτικά προϊόντα ( 1 ), όπως τροποποιήθηκε τελευταία από την οδηγία 90/506/ΕΟΚ της Επιτροπής ( 2 ), και ιδίως το άρθρο 14 παράγραφος 3,
τις αιτήσεις που υπέβαλαν τα κράτη μέλη,
Εκτιμώντας :
ότι, σύμφωνα με τις διατάξεις της οδηγίας 77/93/ΕΟΚ, σπόροι γεωμήλων προς φύτευση, εκτός των κονδύλων, δεν επιτρέπεται καταρχήν να εισαχθούν στα κράτη μέλη, και οι κόνδυλοι γεωμήλων που προορίζονται για φύτευση μπορούν καταρχήν να εισαχθούν μόνο σε κράτη μέλη, στα οποία συγκαταλέγονται σε επίσημα αποδεκτές ποικιλίες ή σε επιλογές -
ότι, ωστόσο, το άρθρο 14 παράγραφος 3 της προαναφερθείσας οδηγίας επιτρέπει παρεκκλίσεις από τον κανόνα αυτό εφόσον διαπιστώνεται ότι δεν υπάρχει κίνδυνος διάδοσης επιβλαβών οργανισμών -
ότι στα κράτη μέλη υπάρχει ανάγκη εισαγωγής πολλαπλασιαστικού υλικού γεωμήλων, συμπεριλαμβανομένων και των κονδύλων, για εργασίες επιλογής ποικιλιών ή διατήρησης γονιδίων ή για σκοπούς επίσημης επιστημονικής έρευνας -
ότι η Επιτροπή διαπίστωσε ότι βάσει των μέχρι σήμερα διαθέσιμων πληροφοριών δεν υπάρχει, υπό τις συνθήκες αυτές, κίνδυνος διάδοσης επιβλαβών οργανισμών, υπό τον όρο ότι τηρούνται ορισμένοι ειδικοί τεχνικοί όροι -
ότι με την απόφαση 80/862/ΕΟΚ ( 3 ), όπως τροποποιήθηκε τελευταία από την απόφαση 86/119/ΕΟΚ ( 4 ), η Επιτροπή έχει ήδη παράσχει στα κράτη μέλη τη δυνατότητα παρέκκλισης για περίοδο η οποία λήγει στις 31 Δεκεμβρίου 1990 -
ότι έκτοτε δεν έχει παρασχεθεί καμία πληροφορία που να αιτιολογεί τον περιορισμό της προαναφερθείσας περιόδου - ότι, εντούτοις, σύμφωνα με νέες πληροφορίες είναι αναγκαία η τροποποίηση του καταλόγου των επιβλαβών οργανισμών που πρόκειται να υποστούν έλεγχο - ότι πρέπει να καθορισθεί η ελάχιστη περίοδος για τον έλεγχο που πραγματοποιείται μετά από την είσοδο σε καραντίνα και πρέπει να ληφθεί υπόψη το ενδεχόμενο ότι το υλικό γεωμήλων που εισάγεται από χώρες εκτός της Ευρωπαϊκής Ηπείρου μπορεί να περιέχει νέες μεμονωμένες μορφές κοινών ιών των γεωμήλων -
ότι πρέπει, για το σκοπό αυτό, να παρέχεται άδεια στα κράτη μέλη να προβλέπουν παρεκκλίσεις όσον αφορά το πολλαπλασιαστικό υλικό γεωμήλων για μια περαιτέρω περίοδο βάσει τροποποιημένων ειδικών τεχνικών ορων -
ότι η άδεια θα παραταθεί, εκτός αν προκύψουν νέες πληροφορίες που αιτιολογούν την αναθεώρησή της -
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1
Η απόφαση 80/862 /ΕΟΚ τροποποιείται ως εξής :
1 . Στο άρθρο 1 παράγραφος 2 στοιχείο δ ) η πρώτη και δεύτερη υποπερίπτωση της τρίτης περίπτωσης αντικαθίσταται από το ακόλουθο κείμενο : "- εξέταση διά γυμνού οφθαλμού κατά την άφιξη και σε τακτά χρονικά διαστήματα καθόλη τη διάρκεια τουλάχιστον ενός βλαστητικού κύκλου, λαμβάνοντας υπόψη τον τύπο του υλικού και το στάδιο ανάπτυξής του κατά τη διάρκεια του προγράμματος ελέγχου, για συμπτώματα που προκαλούνται από επιβλαβείς οργανισμούς,
- με δοκιμασίες σύμφωνα με τις κατάλληλες μεθόδους που πρόκειται να υποβληθούν στην επιτροπή που αναφέρεται στο άρθρο 16 της οδηγίας 77/93/ΕΟΚ :
i ) στην περίπτωση οποιουδήποτε υλικού γεωμήλων, τουλάχιστον για :
α ) Andean potato latent virus -
β ) Aracacha virus B, oca strain -
γ ) Potato black ringspot virus -
δ ) Potato spindle turber viroid -
ε ) Potato virus T -
στ ) Andean potato mottle virus -
ζ ) για κοινούς ιούς γεωμήλων A, M, S, V, X και Y ( συμπεριλαμβανομένων των Yo, Yn και Yc ) και για τον ιό που προκαλεί το καρούλιασμα των φύλλων των γεωμήλων -
η ) Corynebacterium sepedonicum ( γνωστό τώρα ως Clavibacter michiganensis ssp sepedonicus ),
ii ) στην περίπτωση πραγματικών σπόρων προς σπορά γεωμήλων τουλάχιστον για τους ιούς και τα μυκοπλάσματα που αναφέρονται ανωτέρω στα στοιχεία α ) και ε )."
2 . Στο άρθρο 2 πρώτη πρόταση, το έτος "1990" αντικαθίσταται από το έτος "1995 ". Άρθρο 2
Η παρούσα απόφαση απευθύνεται στα κράτη μέλη . Βρυξέλλες, 18 Δεκεμβρίου 1990 .

Labels: 7
3
17
6